**Ministru kabineta noteikumu projekta „Grozījumi Ministru kabineta 2009.gada 11.augusta noteikumos Nr.890 „Kārtība, kādā piešķir valsts budžeta līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu finansējuma saņēmējiem no Latvijas Republikas”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Deklarācijas par Valda Dombrovska vadītā Ministru kabineta iecerēto darbību „Nacionālajai izaugsmei” 2.4.apakšpunkts paredz vienlaikus ar 2011.gada valsts budžeta likuma projekta izstrādi un līdz tā apstiprināšanai nodrošināt Reģionālās attīstības un pašvaldību lietu ministrijas pievienošanu Vides ministrijai atbilstoši Ministru kabinetā apstiprinātajam reorganizācijas plā­nam.  |
|  2. |  Pašreizējā situācija un problēmas | Atbilstoši Ministru kabineta 2010.gada 22.novembra rīkojumam Nr.676 „Par Reģionālās attīstības un pašvaldību lietu ministrijas likvidācijas nodrošināšanu” (turpmāk – rīkojums) tika veikti grozījumi Eiropas Savienības struktūrfondu 3.mērķa „Eiropas teritoriālā sadarbība” programmu vadības likumā (Ministru kabineta 2010.gada 30.novembra sēdes protokollēmums (prot.Nr.65, 25.§)), precizējot tiesību normas atbilstoši faktiskajai situācijai pēc Reģionālās attīstības un pašvaldību lietu ministrijas likvidācijas. Vienlaikus rīkojums nosaka, ka līdz 2011.gada 30.jūnijam nepieciešams veikt grozījumus arī normatīvajos aktos, kuros ir ietvertas Reģionālās attīstības un pašvaldību lietu ministrijas funkcijas, uzdevumi un kompetence.Papildus tehniskās izmaiņas esošajā regulējumā nepieciešamas, lai precizētu valsts budžeta finansējuma piešķiršanas, izmaksāšanas un atmaksāšanas kārtību Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu projektiem.Šobrīd Ministru kabineta noteikumu Nr.890 (turpmāk – MK noteikumi Nr.890) 12.punkts nosaka, ka šo noteikumu 2.1., 2.3.un 2.4.apakšpunktā minētie finansējuma saņēmēji triju mēnešu laikā pēc tam, kad ar programmas vadošo iestādi noslēgts līgums par programmas līdzfinansējuma piešķiršanu (turpmāk – līdzfinansēšanas līgums), iesniedz Reģionālās attīstības un pašvaldību lietu ministrijā iesniegumu par valsts budžeta finansējuma pieprasījumu projektam un apliecinātu līdzfinansēšanas līguma kopiju. Informējam, ka Vides aizsardzības un reģionālās attīstības ministrijai (turpmāk – VARAM) ir pieeja līdzfinansēšanas līgumiem Ministru kabineta noteikumu Nr.890 3.1. un 4.1. apakšpunktā minēto programmu datu bāzēs, kuru uzturēšanu nodrošina tās padotības iestāde - Valsts reģionālās attīstības aģentūra. Lai mazinātu administratīvo slogu finansējuma saņēmējam, nepieciešams precizēt noteikumu 12.punktu nosakot, ka šo noteikumu 2.1., 2.3. un 2.4. apakšpunktā minētajiem finansējuma saņēmējiem jāiesniedz apliecināta līdzfinansēšanas līguma kopija VARAM tikai šo noteikumu 3.2., 3.3. un 4.2. apakšpunktā minēto programmu projektiem, kuru datu bāzēm VARAM pieejas nav. Papildus ņemot vērā, ka valsts budžeta līdzekļu izlietojuma pārbaudes laikā ne vienmēr iespējams akceptēt piešķirtā valsts budžeta līdzekļu izlietojumu, noteikumi tiek papildināti ar mehānismu, kādā tiek veikta valsts budžeta līdzekļu atmaksa valsts budžetā ievērojot šo pašu noteikumu 7. un 10.punktā minētās projektu finansēšanas avotu proporcijas. Ņemot vērā augstāk minēto veicami grozījumi Ministru kabineta 2009.gada 11.augusta noteikumos Nr.890 „Kārtība, kādā piešķir valsts budžeta līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu finansējuma saņēmējiem no Latvijas Republikas”. |
|  3. |  Saistītie politikas ietekmes novērtējumi un pētījumi | Politikas ietekmes novērtējumi un pētījumi nav veikti. |
|  4. |  Tiesiskā regulējuma mērķis un būtība | Ministru kabineta noteikumu projekts precizē tiesību normas atbilstoši faktiskajai situācijai pēc Reģionālās attīstības un pašvaldību lietu ministrijas likvidācijas saskaņā ar Ministru kabineta 2010.gada 22.novembra rīkojuma Nr.676 „Par Reģionālās attīstības un pašvaldību lietu ministrijas likvidācijas nodrošināšanu” 8.punktu. Precizēta arī valsts budžeta finansējuma piešķiršanas kārtība Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu projektiem, mazinot administratīvo slogu finansējuma saņēmējiem, kā arī noteikts mehānisms, kādā tiek veikta valsts budžeta līdzekļu atmaksa valsts budžetā ievērojot šo pašu noteikumu 7. un 10.punktā minētās projektu finansēšanas avotu proporcijas. |
|  5. |  Projekta izstrādē iesaistītās institūcijas | Nav attiecināms. |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta noteikumu projekts neierobežo sabiedrības intereses, bet gan paredz valsts pārvaldes institucionālās sistēmas pilnveidošanu, noteikumu projekta izstrādes gaitā nav veikta sabiedrības iesaiste. |
|  7. |  Cita informācija | Nav. |

**Anotācijas III-VI sadaļa – Ministru kabineta noteikumu projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Vides aizsardzības un reģionālās attīstības ministrija. |
|  2. |  Projekta izpildes ietekme uz pārvaldes funkcijām | Ministru kabineta noteikumu projekts paredz, ka attiecīgās Reģionālās attīstības un pašvaldību lietu ministrijas kompetencē esošās funkcijas veiks Vides aizsardzības un reģionālās attīstības ministrija. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta noteikumu projekts neparedz jaunu valsts pārvaldes institūciju izveidi.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta noteikumu projekts neparedz esošo valsts pārvaldes institūciju likvidāciju. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta noteikumu projekts neparedz esošo valsts pārvaldes institūciju reorganizāciju. |
|  6. |  Cita informācija | Nav. |

Vides aizsardzības un reģionālās attīstības ministrs R.Vējonis

Vīza:

Vides aizsardzības un reģionālās attīstības ministrijas

valsts sekretārs G.Puķītis

07.10.2011. 10:51

735

I.Gruševa

67026472, ilga.gruseva@varam.gov.lv